La Victoria guanya el Premi a Millor Falla de Sagunt i La Marina es fa amb el de Millor Falla Infantil
16 de març 2018

![](/media/utch05hy/73-img_2284_celebrando-premio_cuerpo.jpg) _La Falla La Victoria arreplega i celebra el Premi a Millor Falla de Sagunto2018.​_

​El lliurament de premis de les falles 2018, que ha tingut lloc aquesta vesprada en les portes de l'Ajuntament de Sagunt, ha culminat amb el triomf de la falla La Victòria en el monument gran i la falla La Marina en l'infantil. El jurat ha atorgat a la Victòria el primer premi en la Secció Especial, a més del de Millor Pintura i el d'Enginy i Gràcia. El segon premi en la categoria gran ha sigut per al Palleter, mentre que la Plaça Rodrigo ha quedat en tercer lloc, seguida de les comissions Eduardo Merello i La Marina, que han sigut cinquena i sisena, respectivament.

Falla gran La Victoria

![](/media/aykb250f/73-img_2101_victoria_cuerpo.jpg)  
  

​  

L'acte del lliurament de premis ha estat presidit per l'alcalde de Sagunt, Quico Fernández, i les Falleres Majors de Federació Junta Fallera de Sagunt, María del Mar Gimeno i Andrea Escribá, que van lliurar els guardons al costat del president Rafael Burgos i la regidora de Cultura Popular, Remei Torrent. Durant l'acte, al que van assistir totes les comissions del municipi i les de Gilet i Faura, es va viure un gran ambient festiu.

En la categoria infantil, la falla guanyadora d'enguany és La Marina, que també ostenta els premis de Millor Pintura i Enginy i Gràcia. El segon premi ha recaigut en la falla La Victòria. Les comissions El Palleter, Plaça Rodrigo i La Palmereta han sigut tercera, quarta i cinquena, respectivament. 

  

Falla infantil La Marina

  

![](/media/rn5meft5/73-img_2120_marina-inf_cuerpo.jpg) 

  

En secció primera, la falla Luis Cendoya repeteix primer premi per al seu monument gran i aconsegueix també els guardons a Millor Pintura i Enginy i Gràcia en la seua secció. A aquesta comissió la segueixen La Palmereta, en segon lloc, i Els Vents, en tercer. En categoria infantil, el màxim guardó de secció primera enguany és per al Mocador, que va aconseguir també el premi d'Enginy i Gràcia. El premi a Millor Pintura recau en la comissió Luis Cendoya, que també es porta el segon premi. Li segueixen les falles Eduardo Merello (tercera), El Tronaor (quarta) i Els Vents (cinquena).

  

Falla gran Luis Cendoya

  

![](/media/hv4eg5rs/73-img_2114_luis-cendoya_cuerpo.jpg)  
  
Falla infantil El Mocador

  

![](/media/qzhpyst5/73-img_2194_mocador-inf_cuerpo.jpg)  
  
  

La comissió El Palleter repeteix enguany el premi de ninot indultat major, mentre que Plaça Rodrigo es porta el de ninot indultat infantil. La millor ornamentació de carrers ha recaigut en la falla La Palmereta, que ha quedat per davant de Els Vents (segona) i Eduardo Merello (tercera).

La Victoria també ha aconseguit enguany el premi a la millor crítica local en falles grans, mentre que el mateix premi en versió infantil, igual que l'any passat, ha sigut per a la comissió 3 d'Abril. El Mocador i Plaça del Sol han aconseguit el segon i tercer premi, respectivament, en els monuments majors; mentre el segon i tercer de la secció infantil van ser para Els Vents i Eduardo Merello.

D'altra banda, el premi a la falla més igualitària de Sagunt, que atorga la delegació d'Igualtat de l'Ajuntament de Sagunt, és per a la falla Teodoro Llorente, per segon any consecutiu.

Lafarge va lliurar un any més els premis a les falles més sostenibles. Enguany el primer premi d'aquesta categoria ha sigut per a la comissió Plaça Mare Nostrum. El premi de L’Epicentre al ninot per votació popular ha sigut per al Palleter, seguit de Plaça Rodrigo i Eduardo Merello.

Finalment, El Mocador es va fer amb el premi al millor llibret, atorgat per l'Ajuntament de Sagunt. Les falles La Marina i Teodoro Llorente són segona i tercera en aquesta categoria. També cal destacar que El Mocador ha rebut el primer premi de la Generalitat Valenciana en la promoció i ús del valencià.​  

  

**RELACIÓN COMPLETA DE PREMIOS FALLAS 2018**

**![](/media/kc0pukj2/74-premios-fallas-2018-1.jpg)  
  
![](/media/okejmxkx/74-premios-fallas-2018-2.jpg)  
![](/media/cywo3gz0/74-premios-fallas-2018-3.jpg)  
  
![](/media/3lkgv34q/74-premios-fallas-2018-4.jpg)  
  
![](/media/3dskmmyq/73-premios-fallas-2018-5.jpg)  
![](/media/ljvcp1nq/74-premios-fallas-2018-6.jpg)  
  
**

*   [](http://www.facebook.com/sharer.php?u=https://aytosagunto.es/va/actualitat/la-victoria-guanya-el-premi-a-millor-falla-de-sagunt-i-la-marina-es-fa-amb-el-de-millor-falla-infantil/ "Facebook")
*   [](http://twitter.com/share?url=https://aytosagunto.es/va/actualitat/la-victoria-guanya-el-premi-a-millor-falla-de-sagunt-i-la-marina-es-fa-amb-el-de-millor-falla-infantil/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-victoria-guanya-el-premi-a-millor-falla-de-sagunt-i-la-marina-es-fa-amb-el-de-millor-falla-infantil/ "Linked In")
*   [](mailto:?body=https://aytosagunto.es/va/actualitat/la-victoria-guanya-el-premi-a-millor-falla-de-sagunt-i-la-marina-es-fa-amb-el-de-millor-falla-infantil/)